ગુજરાત કોરોના અપડેટ : 16 હજારથી વધુ કેસ, એક હજારથી વધુ મૃત્યુ\nજે નવા કેસો નોંધાયા એમાં સૌથી વધુ અમદાવાદમાં 299 કેસો નોંધાયા છે. 

જ્યારે સુરતમાં 55, વડોદરામાં 34, ગાંધીનગરમાં 13 સુરેન્દ્રનગરમાં પાંચ, બનાસકાંઠા, રાજકોટ, વલસાડમાં ચાર-ચાર, પંચમહાલ અને ખેડામાં ત્રણ-ત્રણ, મહેસાણા, ભરૂચ, સાબરકાંઠામાં બે-બે તથા અરવલ્લી, પાટણ, દેવભૂમિ દ્વારકા, જૂનાગઢ, પોરબંદર, અમરેલીમાં એક-એક કેસ નોંધાયો છે. 

હાલમાં રાજ્યમાં કુલ 5837 ઍક્ટિવ કેસો છે. જ્યારે 9919 દરદીઓ સાજા થઈ ગયા છે અને 1038 દરદીઓનાં મૃત્યુ થયાં છે. આ સાથે જ રાજ્યમાં કુલ કેસોની સંખ્યા 16,794 થઈ ગઈ છે. 

Twitter કન્ટેન્ટ પૂર્ણ, 1

અનલૉક-1 : સોમવારથી દેશમાં દોડશે 200 વિશેષ ટ્રેનો 

ભારતીય રેલવે સોમવારે એક જૂને 200 વિશેષ ટ્રેનો ચલાવશે. 

રેલમંત્રી પીયૂષ ગોયલે જણાવ્યું છે કે આ ટ્રેનો શ્રમિક સ્પેશિયલ ટ્રેનો સિવાયની વધારાની ટ્રેનો હશે.

આ ઉપરાંત પણ ભારતીય રેલવે દેશનાં પ્રમુખ શહેરો વચ્ચે 15 જોડી વિશેષ એસી-ટ્રેનો ચલાવી રહી છે. 

 છેલ્લા 24 કલાકમાં ભારતમાં સૌથી વધારે કેસ, મૃતકાંક 5,164

સમાચાર એજન્સી પીટીઆઈ ભારતના સ્વાસ્થ્યમંત્રાલયને ટાંકીને લખે છે કે છેલ્લા 24 કલાકમાં ભારતમાં અત્યાર સુધીના સૌથી વધારે કેસ નોંધાયા છે.

છેલ્લા 24 કલાકમાં કોરોના વાઇરસના સંક્રમણના ભારતમાં 8,380 કેસ નોંધાયા છે. આ સાથે જ મૃતકાંક પણ 5,164 થયો છે.

ઉલ્લેખનીય છે કે ચોથા લૉકડાઉન બાદ પહેલી જૂનથી દેશમાં કેટલીક છૂટછાટ આપવામાં આવી રહી છે.

આજે લૉકડાઉન 4.0નો છેલ્લો દિવસ

31 મે લૉકડાઉન 4.0નો છેલ્લો દિવસ છે. જોકે લૉકડાઉન 5.0 થશે કે કેમ એ ચર્ચાનો અંત શનિવારે રાત્રે જ આવી ગયો હતો.

કેન્દ્ર સરકારે લૉકડાઉન 5.0 એટલે એક જૂનથી લઈને 30 જૂન સુધીની ગાઇડલાઇન જાહેર કરી છે. તેને લૉકડાઉન 5ની જગ્યાએ અનલૉક-1 કહેવાઈ રહ્યું છે.

આ હેઠળ બધી ગતિવિધિઓ તબક્કાવાર ખોલવાના દિશાનિર્દેશ આપવામાં આવ્યા છે.

જોકે રાતે નવ વાગ્યાથી લઈને સવારે પાંચ વાગ્યા સુધી બધી ગતિવિધિઓ પર સંપૂર્ણ રોક રહેશે.

આ ગતિવિધિઓને કન્ટેન્મૅન્ટ ઝોનની બહાર જ ખોલી શકાશે.

પહેલા તબક્કામાં આઠ જૂન પછીથી ધર્મસ્થળો, હોટલો, રેસ્ટેરાં, શૉપિંગ-મૉલને ખોલવાની મંજૂરી અપાશે. આ માટે સરકાર એક અલગથી દિશાનિર્દેશ જાહેર કરશે

બીજા તબક્કામાં સ્કૂલો, કૉલેજો, શિક્ષણ-પ્રશિક્ષણ સંસ્થાઓને રાજ્ય અને કેન્દ્રશાસિત પ્રદેશોની સરકારો સાથે વિચારવિમર્શ કર્યા બાદ જુલાઈ મહિનામાં ખોલવાની પરવાનગી અપાશે.

ત્રીજા તબક્કામાં પરિસ્થિતિઓનું વિશ્લેષણ કર્યા બાદ...\n\ntl;dr:
ગુજરાતમાં છેલ્લા 24 કલાક દરમિયાન કોરોના વાઇરસના નવા 438 કેસો નોંધાયા છે. આરોગ્ય અને કુટુંબકલ્યાણ વિભાગ દ્વારા જાહેર કરાયેલી અખબારી યાદીમાં આ જાણકારી આપવામાં આવી છે.